###### 

###### J e g y z ő k ö n y v

**Készült:** a Karcag Városi Önkormányzat Képviselő-testületének **2016. április 21-én** megtartottüléséről(**2016/VI. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó képviselő képviselők

Rózsa Sándor jegyző, Magyari Klaudia beruházási ügyintéző, Szentesi Lajos bizottsági tag, Donkó Gábor informatikus, Szabóné Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvezető

**Távolmaradt:** Dr. Kovács László, Nagy János, Andrási András képviselők, Dr. Czap Enikő aljegyző

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy a 11 képviselőből megjelent 8 fő, így az ülés határozatképes, s azt megnyitotta.

Indítványozta, hogy a képviselő-testület soron kívül az alábbi napirendet tárgyalja meg.

|  |  |
| --- | --- |
| **1. napirendi pont:** | Javaslat a Puskás Ferenc Stadion lelátóiról eltávolítandó ülőhelyek megigénylésére |

Aki a napirendi pont felvételével egyetért, kézfeltartással jelezze.

**A képviselő-testület döntése:** 8 igen szavazat, nemleges szavazat, tartózkodás nem volt.

Van-e további napirendi javaslat?

Ismertette a teljes napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a Puskás Ferenc Stadion lelátóiról eltávolítandó ülőhelyek megigénylésére | Dobos László polgármester |

Szavazásra tette fel a teljes napirendet. Aki azzal egyetért, jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**90/2016. (IV.21.) „kt.” sz. h a t á r o z a t**

**a Karcag Városi Önkormányzat Képviselő-testülete 2016. április 21-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Bejelentette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés nem hangzott el.

Rátértek a napirend megtárgyalására.

|  |  |
| --- | --- |
| **1. napirendi pont:** | Javaslat a Puskás Ferenc Stadion lelátóiról eltávolítandó ülőhelyek megigénylésére |

**Dobos László polgármester:** A Puskás Ferenc Stadion átépítése folyamán kikerülnek olyan anyagok, melyeket az önkormányzatoknak felajánlanak. Így kerülnek ki ülőhelyek, melyre a Karcagi Labdarúgó Szakosztály szeretne igényt tartani. Ahhoz, hogy ez megtörténhessen, a mai napon be kell adni a kérelmet, ezért kellett soron kívüli ülést tartani. Megkérdezte a szakbizottság véleményét.

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság megtárgyalta a napirendet. Szepesi Tibor képviselő úr nagyon részletes tájékoztatást adott a beszerzés szempontjairól, az elhelyezés, szállítás mivoltjáról. A javaslatot a bizottság egyhangúan támogatta és a képviselő-testületnek elfogadásra javasolta.

**Dobos László polgármester:** Megköszönte a tájékoztatást és vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**91/2016. (IV. 21.) ,,kt.” sz. h a t á r o z a t**

**a Puskás Ferenc Stadion lelátóiról eltávolítandó ülőhelyek megigényléséről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése alapján az alábbiak szerint dönt:

1. Karcag Városi Önkormányzatának Képviselő-testülete a nemzeti vagyonról szóló 2011. évi CXVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában lévő 300 db ülőhely ingyenes önkormányzati tulajdonba adását.
2. Az ingóságokat az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 15. pontjában meghatározott sport, ifjúsági ügyek feladatainak ellátása érdekében kívánja tulajdonba venni és sportlétesítmény üzemeltetése célra kívánja felhasználni.
3. Karcag Városi Önkormányzat vállalja a tulajdonba adás érdekében felmerülő költségek megtérítését.
4. Az igényelt ingóság nem áll védettség alatt.
5. A Képviselő-testület felhatalmazza a polgármestert, hogy az ingóságok ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
6. A Képviselő-testület felhatalmazza a polgármestert, hogy az ingóságok ingyenes önkormányzati tulajdonba adására vonatkozó megállapodást aláírja.
7. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2016. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

**Dobos László polgármester:** Bejelentette, hogy a napirendek megtárgyalásának a végére értek, a testület nyilvános ülés keretében folytatja munkáját.

Ismertette, hogy legközelebb munkaterv szerint,

**2016. április 28-án (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a testületi ülést bezárta.

K. m. f.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |